
מדינת ישראל 

משרד הפנים 
ועדת מכרזים

שאלות ותשובות 
במכרז מס' 12/2019
לניהול עדכונים שוטפים של חוקי העזר העירוניים
להלן תשובות לכל השאלות אשר הועברו למשרד הפנים בהתייחס למכרז שבנדון. יודגש כי התשובות וההבהרה המפורטות במסמך זה מהוות חלק בלתי נפרד ממסמכי המכרז.
מועד הגשת ההצעות נקבע ליום 10/10/2019 עד השעה 15:00.

	40
	נספח ב'
	בטבלה שבנספח ב' (הצעת המחיר) מפורטות גם עבודות שוטפות (עדכונים) וגם עבודות חד פעמיות (יצירת מאגר התעריפים). לכן ברור ש"סה"כ העלות השנתית המשוערת" בשנת העבודה הראשונה יהיה שונה משמעותית מ"סה"כ העלות השנתית המשוערת" בשנת העבודה השניה ואילך. 
לפיכך - האם בחישובי "סה"כ העלות השנתית המשוערת" בנספח ב' יש לחשב גם את כל סעיפי הטבלה (כולל את העלות החד פעמית של יצירת מאגר התעריפים)? 
	בטבלת הצעת המחיר יש להכפיל את המחיר המוצע ליחידה במס' היחידות המשוערות לשנה הנקובות בטבלה, כך שיתקבל "סה"כ עלות לשנה ללא מע"מ".
לבסוף, יש לחבר את כל היחידות שהתקבלו בכל חמשת סעיפי התמחור לצורך קבלת "סה"כ עלות שנתית משוערת ללא מע"מ", להוסיף את שיעור המע"מ ולחשב את סכום " סה"כ עלות שנתית משוערת כולל מע"מ". סכום זה ישווה בין המציעים.
ברור כי היחידות המשוערות עלולות להשתנות מדי שנה. התמורה שתשולם לספק הזוכה תהיה בהתאם לביצוע בפועל ובהתאם לתמחור ליחידה בנספח הצעת המחיר של ההצעה הזוכה.

	
	5
	3.26
	בסעיף 3.26 לנוסח המכרז מצוין כי "היקף ממוצע עמודי חש"ם בשנים האחרונות עומד על כ-400 עמודים". נראה כי על בסיס נתון זה נכתב במכרז (נספח ב' - הצעת מחיר) כי "מספר יחידות משוער לשנה" הוא 500. בדיקתנו מעלה כי מספר עמודי חש"ם עמד בשנת 2017 על 821 עמודים, בשנת 2018 - 637 עמודים, ובשנת 2019 (8 חודשים בלבד) - 459 עמודים (ובהתאמה, ככל הנראה יעמוד על כ-688 עמודים בכל 2019). מכאן נובעות שתי שאלות:

(1) האם המספר המשוער "500" הוא ריאלי והאם אין מקום להגדיל אותו?

(2) האם המציע צריך להניח שבכל מקרה היקף העבודה לא יעלה על 500 עמודים לשנה?
	500 עמודים לשנה הינו בגדר הערכה.
התמורה תשולם בהתאם לביצוע בפועל ובהתאם לצרכי המשרד, על סמך המחיר ליחידה בו ינקוב המציע הזוכה.

	
	5
	3.27.9
	סעיף 3.27.9 לנוסח המכרז עוסק בנוהל אבטחת מידע ובקרת איכות ושם מצוין, בין היתר, כי על המציע להתייחס בנוהל למקרה בו חוק עזר כלשהו בוטל על ידי הפסיקה. נבקש להבהיר שעל המשרד האחריות להודיע לספק על מקרה כזה וכי אין על הספק אחריות לעקוב אחר הפסיקה.
	מקובל.

	
	39-35
	נספח א'10
	לנוסח המכרז צורף נוסח 'שאלון ניגוד עניינים' (נספח א'10).  אמנם התייחסות ל'ניגוד עניינים' מופיעה בסעיף 11 לנוסח ההסכם (כדרישה כללית מהמציע) אך אין שם כל דרישה למלא ולחתום על שאלון ניגוד עניינים כלשהו. לעומת זאת - קיימת בהסכם דרישה לחתימה על 'נספח התחייבות לשמירת סודיות ולמניעת ניגוד עניינים' (שמצורף כנספח ג'1 להסכם, והוא שונה לגמרי מנספח א'10 למכרז). לפיכך - נשאלות שתי שאלות:

(1) האם בכלל יש צורך למלא את נספח א'10 לנוסח המכרז (עמודים 35 - 39 למסמך המכרז) והאם אין די בנספח ג'1 להסכם?

(2) במידה שהתשובה לנ"ל היא שיש למלא את נספח א'10, מכיוון שהוא אישי - מי אמור למלא אותו?
	זוכה במכרז כתנאי להתקשרות עמו יידרש למלא שאלון לאיתור חשש לניגוד עניינים וכן לקבלת אישור כי לא קיים חשש כאמור עם ההתקשרות עמו במסגרת המכרז. אין צורך למלא את השאלון כתנאי להגשת הצעה.

הזוכה יידרש למלא את השאלון ביחס לגוף הזוכה וכן לאנשי הצוות מטעמו. 

	
	47
	12.4 לנוסח ההסכם המצורף
	סעיף 12.4 לנוסח ההסכם המצורף למכרז קובע כי הפרה יסודית תחשב, בין היתר, אם המציע לא תיקן את ההפרה "תוך לא יאוחר מארבעה ימים ממועד ההודעה". נראה לנו כי ארבעה ימים הינם זמן קצר ביותר ואנו מבקשים להאריכו (לדעתנו - לפחות ל-7 ימי עסקים), ובכל מקרה - יש לקבוע כי ההתייחסות תהיה לימי עסקים ולא ל"ימים" - כדי למנוע מצב בו ימים אלה יהיו בסופ"ש או בחג וימנעו מהספק לתקן את ההפרה בתוך הזמן הנדרש. נדרשת הבהרתכם בנושא.
	אין שינוי בנוסח ההסכם.
מובהר, עם זאת, כי מדובר בימי עסקים.

	
	4
	3.20
	טבלת התעריפים המתוארת בסעיף 3.20 למסמכי המכרז, היא "פרויקט" חדש. כשניסינו לבצע יישום לדוגמא של תעריפים מחוקים שונים לתוך הטבלה המתוארת במכרז, נתקלנו בקושי, באי-בהירות ובשאלות רבות שנדרשת הבהרה לגביהם כדי שהמציע יוכל להבין מה העבודה הנדרשת ממנו. את הסימולציה ניסינו לעשות על התעריפים שפורסמו בשנת התשע"ט ונתקלנו בבעיות/שאלות שיפורטו להלן, המתייחסות בחלקן למספר תדפיסים מתוך פרסומי חש"ם המצורפים כנספח לשאלות הבהרה אלו (שורה זו בטבלת השאלות אינה למעשה שאלה אלא הקדמה לכל השאלות הבאות).

אנו חושבים כי הדרך הטובה ביותר לענות על דוגמאות אלה ולהבהיר את התשובות לשאלותינו, היא כי תתעדו את הדוגמאות הנ"ל בטבלת התעריפים ותשלחו תיעוד זה עם התשובות לשאלות ההבהרה. תיעוד כזה יבהיר בצורה הטובה והברורה ביותר כיצד יש להתייחס לכל השאלות הנוגעות לאופן התיעוד הנדרש. 
	ר' תשובות לשאלות פרטניות בהמשך. 

	
	4
	3.20
	בטקסט המופיע בטבלת התעריפים, תחת הכותרת "יחידת מידה" מופיע: "מתוך רשימה כמפורט בנספח למסמך זה". לא מצאנו במכרז מהי אותה רשימה, ומכיוון שהיא חשובה להבנת הנושא (בין היתר מכיוון שלהבנתנו קיימות המון 'יחידות מידה' שונות בחוקי העזר השונים) - נבקש לקבל את הרשימה ולהתייחס גם לשאלה האם היא רשימה סגורה.
	מדובר ברשימה סגורה שבטעות לא צורפה. היא תצורף כנספח לתשובות אלה. (לעניין "סגירות" הרשימה, היא אמנם סגורה אולם המשרד יוכל מעת לעת להוסיף לה בתיאום עם הספק). 
מאחר וטרם בוצע מיפוי שלם של כל התעריפים, בכל חוקי העזר, סביר כי במהלך המיפוי שיתבצע על-ידי הספק "יתגלו" סוגי תעריפים ויחידות מידה נוספות אשר יווספו לרשימה בתיאום עם המשרד. זהו תחום דינאמי.

	
	4
	3.20
	בחש"ם 939, התשע"ט, עמ' 267, בתוספת המופיעה בראש העמוד:

(1) מהי יחידת המידה בסעיף 1?
	עד גיליון (93x62)

ר' דוגמא בקובץ האקסל מצורף.

	
	4
	3.20
	(2) בסעיפים 2 ו-3 קיימות טבלאות מרובות טורים. באילו עמודות בטבלת התעריפים אמורים להזין נתונים אלו?
	יש לקלוט כל תעריף כשורה חדשה בטבלת האקסל. כך למשל ר' דוגמא עבור גודל שלט של עד 10 מ"ר (לכל מ"ר) בקובץ האקסל המצורף.

	
	4
	3.20
	(3) בעמוד זה בלבד מופיעים למעשה 17 תעריפים שונים (3 תעריפים בסעיף 1, 8 תעריפים בסעיף 2 ו-6 תעריפים שונים בסעיף 3). האם כוונתכם היא שהתוספת המופיעה בעמוד זה בחש"ם תהפוך ל-17 שורות נפרדות בטבלת התעריפים?
	כן, זו הכוונה.

	
	4
	3.20
	בחש"ם 966, התשע"ט, עמ' 680 - 681 מופיעים תעריפים בתוספת הראשונה-

(1) מהן יחידות המידה בסעיף 1 ('שלט רגיל'? 'שלט רב צדדי צד אחד'? ועוד)?
	בעד שלטים רגילים 
לכל מ"ר משטח השלט, לשנה.
בעד שלטים רגילים - רב צדדיים.
בעד שלטים רגילים שלט הבולט מעל קו הגג של הבניין.

	
	4
	3.20
	 (2) מהי ההתייחסות המתבקשת לטקסט המופיע בחלק ב' לאותה תוספת?
	יש לשכפל את התעריפים של חלק א' ולשייך אותם לפרסום חוצות.

	
	4
	3.20
	(3) בחלק ג' לאותה תוספת מופיעות למעשה 6 אגרות שונות והכותרות/שמות של אותן אגרות ארוכות ותיאוריות. מה הדרך בה צריך למלא את טבלת התעריפים במקרה כזה?
	יש לעשות מאמץ לאתר את הנתונים המתאימים מטבלת יחידות המידה ושמות האגרות. כל מידע נוסף יש לפרט בעמודה הטקסטואלית: תיאור נוסף.

	
	4
	3.20
	בחש"ם 933, התשע"ט, עמ' 164 - 165 מופיעים תעריפים בתוספת הראשונה - 

(1) מהן יחידות המידה בסעיף 1(א) (שמינית גיליון? רבע גיליון? שבוע? כל יום נוסף?)
(2) איך מתייחסים לנאמר בסעיף 1(ב) - המתייחס באופן כללי לכל התעריפים המופיעים בסעיף 1(א)?
(3) מהן יחידות המידה לענין סעיף 2 ו-5? שימו לב שכאן מדובר על תעריף לשנה, בשונה מהתעריף לשבוע שבסעיף 1.
(4) איך מתייחסים לנאמר בסעיף 6 לאותה תוספת המתייחס ל"כפל אגרה" בפרט 5(1)? האם מציינים "כפל אגרה"? האם כופלים את הסכום בפרט 5(1) ורושמים את התוצאה? 
	(1) התעריפים מופיעים בטבלת יחידות המידה בקובץ האקסל המצורף.
(2) יש לשכפל את האגרות ולבחור בתעריף המתאים מהטבלה המצורפת.

(3) התעריפים מופיעים בקובץ האקסל המצורף.

(4) יש לקלוט שורות נוספות עבור כל כפל אגרה ולשייך לשם האגרה וליחידת המידה הרלבנטית. 

	
	4
	3.20
	בחש"ם 942, התשע"ט, עמ' 329, בסוף התוספת הראשונה בסעיף 1 לחלק ב' נכתב: "האגרה בעד חלק ממ"ר תיקבע באופן יחסי בהתאם לגודלו של החלק ביחס לגובה האגרה, ככל שהמדובר הוא בשטח הגדול מ-1 מ"ר". איך אמורים להזין נתונים אלה / טקסט זה לטבלת התעריפים?
	יש להוסיף את הטקסט בעמודת מידע נוסף עבור כל אחד מהתעריפים.


	
	4
	3.20
	בחש"ם 954, התשע"ט, עמ' 472 מופיעה תוספת ובה, בחלק א', יש פירוט ארוך ומורכב של "שם הפריט". כיצד אמורים להזין פריטים אלה לטבלת התעריפים?
	את סעיף 1 יש לקלוט כתעריף ל"שילוט רגיל" את סעיף 2 יש לקלוט כמספר התיאורים: תעריף לשילוט מתחלף, תעריף לשילוט אלקטרוני וכיוב'.

	
	4
	3.20
	בחש"ם 966, התשע"ט, עמ' 669 מופיעים סעיפים, תת סעיפים ותתי-תתי סעיפים בתוספת הראשונה. כיצד אמורים להזין את כל הנתונים האלה לטבלת התעריפים? (ראו דוגמא נוספת בחש"מ 958, התשע"ט, עמ' 528.
	התעריפים ויחידות המידה מופיעים בקובץ האקסל המצורף. ככל שתהיינה שאלות בעת המימוש המשרד יהיה זמין למתן מענה.

	
	4
	3.20
	בחש"ם 929, התשע"ט, עמ'  107, מופיעה תוספת שנראית דומה לשתי הנ"ל, אבל עיון בה מראה שהיא בנויה במורכבות מעט אחרת. כיצד אמורים להזין את הנתונים שלה לטבלת התעריפים?
	התעריפים ויחידות המידה מופיעים בקובץ האקסל המצורף. ככל שתהיינה שאלות בעת המימוש המשרד יהיה זמין למתן מענה.

	
	4
	3.20
	בחש"ם 935, התשע"ט עמ' 221 מופיעה תוספת, אך היא בנויה כטבלה בת שני טורים. איך להזין נתונים אלה לטבלת התעריפים?
	התעריפים ויחידות המידה מופיעים בקובץ האקסל המצורף. ככל שתהיינה שאלות בעת המימוש המשרד יהיה זמין למתן מענה.

	
	4
	3.20
	בחש"ם 965, התשע"ט, בעמ' 659 מופיעה התוספת הראשונה -

(1) מהן יחידות המידה בסעיף 1 לתוספת (היתר? מ"ר? שנה?)?

(2) איך מתייחסים לסעיף 1(2) לתוספת (מחצית האגרה להיתר שניתן לאחר 1 ביולי בשנה פלונית...)?
דוגמא נוספת לנ"ל ראו בחש"ם 962, התשע"ט, עמ'  603.
	(1) ככל שהתעריפים ו/או יחידות המידה אינם מופיעים בקובץ האקסל המצורף ולכל שאלה אחרת בעת המימוש, המשרד יהיה זמין למתן מענה.
(2) יש לציין את המידע הנוסף בעמודת: "תיאור נוסף"

	
	4
	3.20
	בחש"ם 953, התשע"ט, עמ' 450 - מהי יחידת המידה בכל הפרטים שבתוספת הראשונה, ואיך להזין נתונים אלה לטבלת התעריפים?
	יחידת המידה היא מ"ר בנוי. את הישוב יש לקלוט בעמודה: "תיאור נוסף"

	
	4
	3.20
	בחש"ם 948, התשע"ט, עמ' 366 - בסעיף 6 מופיע תיקון לפרט 1 בתוספת הראשונה. האם יש לתעד אותו בטבלת התעריפים ואם כן - כיצד (הוא לא משנה תעריף אלא רק 'כותרת' של תעריף?
	אין צורך להתייחס לזה בטבלת התעריפים.

	
	4
	3.20
	בחש"ם 939, התשע"ט, עמ' 265 מופיעה טבלה ובה "טור א'" ו"טור ב". איך אמורים להתייחס או להזין את המידע הזה בטבלת התעריפים?
	בהתאם לאמור בסעיף 5 לחוק העיקרי: " החיוב באגרה ייעשה בהתאם למשקל האשפה המפונה במכפלת המחיר לטון אשפה הנקוב בפרט )1 )לתוספת השנייה; במקרים שבהם לא ניתן לבצע שקילה, ייעשה החיוב לפי האגרות המפורטות בטור ב' לטבלה שבפרט )2 )לתוספת השנייה."
אי לכך יש לקלוט 9 תעריפים כולל סעיף 1 ולהתעלם מעמודת המשקל. 

	בחש"ם 943, התשע"ט, עמ' 343 מתפרסם 'תיקון טעות' ובו, לכאורה, מוחלפת יחידת המידה (מ"ק במקום מ"ר). איך אמורים להתייחס לתיקון זה בטבלת התעריפים?
	הואיל ואין בקובץ סוגי התעריפים תעריף של מ"ר מנפח הבניין כפי הנראה כבר במקור בעת תיעוד התעריף הייתה נקלטת היחידה הנכונה. 

	בחש"ם 933, התשע"ט, עמ' 187 - 188 הוחלפה התוספת השלישית. יש בה כותרות פרקים, יש כותרות לכל סעיף ובתוך כל סעיף - פריטים שונים.

(1) האם יש צורך להתייחס בטבלת התעריפים לשמות הפרקים?

(2) איך יש לתעד את הפריטים? האם יש להתייחס לשמות הסעיפים כחלק משם הפריט?

(3) בסעיף 4, בטור 'שיעורי האגרה' יש תיאור בן 6 שורות המתאר מצבים שונים (ואחוזים שונים של אגרה). איך יש להתייחס לנתון כזה בטבלת התעריפים?

(4) בחלק ב' באותה תוספת, שכותרתו "פטור מאגרה" מופיעים 2 סעיפי תעריפים בתיאור מילולי (לא בטבלה). איך יש להתייחס לסעיפים אלה ואיך יש לתעד אותם (אם בכלל)?
דוגמא נוספת למורכבות זו אפשר לראות בחש"ם 950, התשע"ט, עמ' 400 ו-401.
	התעריפים ויחידות המידה מופיעים בקובץ האקסל המצורף. ככל שתהיינה שאלות בעת המימוש המשרד יהיה זמין למתן מענה.
(3) יש לכלול את ה- 10% כתעריף ואת הטקסט לכלול בעמודת: "תיאור נוסף"
(4) לגבי סעיף 1 , אין צורך להתייחס. לגבי סעיף 2 שם האגרה מופיע בקובץ האקסל המצורף. 
לגבי הדוגמא הנוספת שמות האגרות מופיעות בקובץ האקסל המצורף.

	האם יש צורך להתייחס ולתעד בטבלת התעריפים את כל התיקונים לצו המועצות המקומיות (עבירות קנס) וצו העיריות (עבירות קנס)?

(1) האם אלה "תעריפים" לענין טבלת התעריפים?
(2) לאור העובדה שמדובר בשני צווים ארוכים ומורכבים המכילים במקום מרוכז את רשימת כל הקנסות בגין כל סעיף וסעיף - האם יש צורך בתיעוד בטבלת התעריפים?
(3) אם התשובה היא "כן" - כיצד מתעדים את התוספות (הגדולות והמורכבות מאד) של שני הצווים האלה?
	לא. אין להתייחס ולתעד בטבלת התעריפים את התיקונים לצווי עבירות קנס. 

	לא כל התעריפים מופיעים בתוספות של חוקי העזר השונים. לא פעם מתפרסמים תעריפים גם כחלק מסעיף כלשהו בגוף החוק (לדוגמא: חש"ם 954, התשע"ט, עמ' 474 - סעיף 4; חש"ם 957, התשע"ט, עמ' 511 - סעיף 2 המתקן את סעיף 7(ז) לחוק; חש"ם 926, התשע"ט, עמ' 55 - סעיף 4, ועוד רבים אחרים. נדרשת הבהרה האם תיעוד התעריפים הוא רק של אלה המופיעים בתוספות לחוקים או שיש לסרוק גם את כל הטקסטים של כל החוקים עצמם כדי לאתר בהם סעיפי תעריפים נוספים? מובן שלתשובה לשאלה זו יש משמעות רבה לצורך בדיקת כדאיות הקמת המאגר הראשוני.
	יש לתעד את כל התעריפים המופיעים בחוקי העזר.

	בחלק ניכר מהתעריפים המתפרסמים בחש"מ מופיעים בעמוד אחד ב'רשומות' תעריפים רבים. ראו לדוגמא:

בחש"ם 924, התשע"ט, עמ' 6 - מופיעים 24 תעריפים;
בחש"ם 953, התשע"ט, עמ' 450 - מופיעים 11 תעריפים;
בחש"ם 939, התשע"ט, עמ' 267 - מופיעים 17 תעריפים;
בחש"ם 966, התשע"ט, עמ' 669 - מופיעים 9 תעריפים.

אלו לא דוגמאות ספורות או דוגמאות יוצאות דופן, ומדובר בתעריפים המתעדכנים בתדירות רבה וניכר כי הם מצריכים עבודת ניתוח ותיעוד רבה בטבלת התעריפים. בהתאם לאמור בנספח ב' (הצעת המחיר), המחיר המקסימלי עבור יצירת מאגר התעריפים לא יעלה על 150,000 ₪ והמחיר המקסימלי עבור עדכון תעריף במאגר התעריפים לא יעלה על 50 ₪ לעמוד. בהתחשב בעבודת הניתוח הרבה, ובהתחשב בעובדה שבעמוד אחד יכולים להופיע תעריפים מרובים, נראה לנו כי המחירים המקסימליים ליצירת המאגר הראשוני ולעדכון התעריפים - נמוכים מאד ביחס לעבודה הנדרשת, דבר המעמיד בספק את כדאיותה הכלכלית. בהקשר זה אנו שואלים:

(1) האם ניתן להסיר את מגבלת המקסימום למחיר ליצירת מאגר התעריפים?
(2) האם ניתן להסיר את מגבלת המקסימום למחיר עמוד חש"מ בעדכון תעריף?
(3) האם ניתן לתמחר את תיעוד התעריפים (גם ביצירת מאגר התעריפים וגם בעדכונם) - לא על פי עמודי פרסום או בסכום גלובאלי, אלא על פי מחיר לרשומה בטבלת התעריפים? נראה לנו כי תמחור כזה יהיה תואם יותר את ההיקף האמיתי של העבודה ולכן הוגן יותר כלפי הספק. 

 
	(דוגמאות 21-22) כפי שצויין לעיל יש לקלוט תעריף לכל ישוב ולציין את התעריף בעמודת: "תיאור נוסף".
(דוגמא 23) יש לקלוט כל הצטלבות של עמודה ושורה כתעריף נפרד.
(דוגמא 24) יש לקלוט 9 תעריפים. 
1. מובהר, כי המשרד החליט להסיר את מגבלת המקסימום לרכיב "יצירת מאגר תעריפים".
עם זאת מודגש, כי המשרד שומר לעצמו את הזכות שלא לבצע את פעילות זו באמצעות הספק בהתאם לשיקול דעתו הבלעדי וכי הזמנת רכיב זה מהספק תעשה בהתאם לצרכי המשרד, ושיקול דעתו הבלעדי.
2. הבקשה נדחית. 
3. התמחור של "עדכון תעריף במאגר התעריפים" יעשה בהתאם לעדכון תעריף במאגר. פרט לכך, אין שינוי.
4. במסגרת הצעת המחיר חובה להגיש הצעה לכלל רכיבי הצעת המחיר.
ראו נוסח המכרז המעודכן.


	
	
	
	המשך לשאלה הקודמת:
בהקשר נבקש להעיר שתי הערות:

(א) מהבדיקות המדגמיות שעשינו - נראה לנו כי מחיר של 19.50 ₪ לרשומה בטבלת התעריפים הוא מחיר הוגן לעבודה זו;

(ב) חשוב לזכור כי בשלב יצירת מאגר התעריפים (להבדיל מעדכונו) נדרשת אותה עבודת ניתוח ותיעוד של כל חוק בדיוק כמו בשלב עדכון המאגר (אין חסכון בזמן או במאמץ בעצם העובדה שסורקים ומנתחים את כלל החוקים בבת אחת - נהפוך הוא), ולכן המחיר לרשומה בוודאי לא אמור להיות נמוך יותר בשלב יצירת המאגר הראשוני לעומת שלב העדכון שלו.

(4) האם חובה לכלול בהצעה למכרז הצעה הכוללת גם את עדכון חוקי העזר וגם את יצירת ועדכון מאגר התעריפים? או שניתן להגיש הצעה רק לעדכוני חוקי העזר העירוניים?
	

	
	4
	3.20
	"פרויקט" יצירת טבלת התעריפים הוא פרויקט גדול ומטבע הדברים יארך זמן לא מועט. נוסח המכרז לא מגדיר כל אבני דרך לתשלום, ומכאן שלכאורה הספק אמור לעבוד על יצירת טבלת התעריפים במשך חודשים רבים, אולי אף למעלה משנה - ללא קבלת תשלום, תוצאה שאינה הוגנת. בהקשר זה, אם יורשה לנו, אנו מציעים כי ייקבע תשלום רבעוני על פי התקדמות הפרויקט בפועל (בהתאם למספר החוקים שכבר תועדו - מתוך כלל חוקי העזר שבתוקף, או בהתאם למספר הרשומות שהוכנסו לטבלת התעריפים - במידה ותתקבל הצעתנו לקביעת תעריף לכל רשומה).
	הבקשה נדחית.
התשלום יעשה בסיום העבודה.

